wickkiey/tamil-wikipedia-chunked huggingface dataset:
# பன்னாட்டு வணிகம்

## மாதிரிகள்

### ஹெக்ஸ்கெர்-ஓலின் மாதிரி

1900களின் ஆரம்பத்தில் சுவீடன் நாட்டைச் சேர்ந்த எலி ஹெக்ஸ்கெர் மற்றும் பெர்டில் ஓலின் ஆகிய இரண்டு பொருளாதார வல்லுநர்கள் காரணி விகிதாச்சார தத்துவம் என்னும் சர்வதேச வர்த்தகம் குறித்த ஒரு சித்தாந்தத்தை உருவாக்கினர். குறைவில்லாமல் கிடைக்கக் கூடிய ஆதாரவளங்களைக் (காரணிகள்) கொண்டு உருவாக்கப்படும் பொருட்களை நாடுகள் உற்பத்தி செய்து ஏற்றுமதி செய்ய வேண்டும் என்றும் குறைவாய் கிடைக்கக் கூடிய ஆதாரவளங்கள் கொண்டு உருவாக்கக்கூடிய பொருட்களை இறக்குமதி செய்து கொள்ள வேண்டும் என்றும் ஹெக்ஸ்கெர்-ஓலின் மாதிரி வலியுறுத்துகிறது. ஒப்பீட்டு அனுகூலம் மற்றும் முற்றுமுதலான அனுகூலம் குறித்த தத்துவங்களில் இருந்து இந்த தத்துவம் வேறுபடுகிறது. ஏனெனில் இந்த தத்துவங்கள் ஒரு குறிப்பிட்ட பொருளின் உற்பத்திக்கான உற்பத்தி நிகழ்முறையில் உற்பத்தித் திறன் மீது கவனத்தைக் குவிக்கிறது. ஆனால் ஹெக்ஸ்கெர்-ஓலின் மாதிரியோ, தாராளமாய் கிடைக்கத்தக்கதாய் இருக்கிற (எனவே மலிவானதாயும் இருக்கும்) காரணிகளைப் பயன்படுத்தி பொருட்களை உற்பத்தி செய்வதிலும் ஏற்றுமதி செய்வதிலும் ஒரு நாடு நிபுணத்துவம் பெற வேண்டும் என்று வலியுறுத்துகிறது.  
அடிப்படை ஒப்பீட்டு அனுகூலம் குறித்த ரிகார்டியன் மாதிரிக்கான ஒரு மாற்றாக ஹெக்ஸ்கெர்-ஓலின் மாதிரி உருவாக்கப்பட்டது. சிக்கலான நிகழ்முறையைக் கொண்டிருந்தாலும், அதன் கணிப்புகளும் கூடுதல் துல்லியமாய் இருந்ததாக நிரூபணம் ஆகவில்லை. எவ்வாறிருந்தாலும், சித்தாந்த பார்வையில் பார்த்தால், நவசெவ்வியல் விலை எந்திரமுறையை சர்வதேச வர்த்தக தத்துவத்திற்குள் சேர்த்து இது ஒரு நேர்த்தியான தீர்வை அளித்திருப்பதைக் காணலாம்.  
சர்வதேச வர்த்தகத்தின் போக்கு காரணி ஆஸ்திகளின் வித்தியாசங்களால் தீர்மானிக்கப்படுகிறது என்று இந்த தத்துவம் வாதிடுகிறது. நாடுகள் உள்நாட்டில் தாராளமாய் கிடைக்கக் கூடிய காரணிகளை செறிந்த முறையில் பயன்படுத்தித் தயாரிக்கப்படும் பொருட்களை ஏற்றுமதி செய்யும் என்றும், உள்நாட்டில் பற்றாக்குறையாய் கிடைக்கக் கூடிய காரணிகளை செறிந்த முறையில் பயன்படுத்தித் தயாரிக்கப்படும் பொருட்களை இறக்குமதி செய்யும் என்றும் இது கணிக்கிறது. ஹெக்ஸ்கெர்-ஓலின் மாதிரியின் அனுபவரீதியான பிரச்சினைகள் வாசிலி லியோண்டிப் செய்த சோதனைகளில் வெளிப்படுத்தப்பட்டன. அமெரிக்கா மூலதனம் தாராளமாய் கொண்டிருந்த போதிலும் தொழிலாளர் உழைப்பு செறிந்திருந்த பொருட்களை ஏற்றுமதி செய்ய தலைப்பட்டதை அவர் கண்டார். இந்த சிக்கல் லியோண்டிப் புதிர் என்று அழைக்கப்பட்டது.  
ஹெக்ஸ்கெர்-ஓலின் மாதிரி பின்வரும் அடிப்படையான கருதுகோள்களைக் கொள்கிறது:
1. துறைகளுக்கு இடையில் தொழிலாளர்கள் மற்றும் மூலதனத்தின் சுதந்திரமான நகர்வு
1. காலணி உற்பத்தி என்பது தொழிலாளர் உழைப்பு செறிந்தது. கணினிகளின் உற்பத்தி மூலதனம் செறிந்தது
1. இரண்டு நாடுகளுக்கு இடையே தொழிலாளர் உழைப்பு மற்றும் மூலதனத்தின் அளவு வேறுபடும் (ஆஸ்தி வித்தியாசம்)
1. சுதந்திர சந்தை
1. நாடுகளுக்கு இடையே தொழில்நுட்பம் அதே வகையாகத் தான் இருக்கிறது (நெடுங்கால அடிப்படையில்)
1. சுவைகள் ஒரே மாதிரியானவை.  
ஹெக்ஸ்கெர்-ஓலின் மாதிரியின் பிரச்சினை என்னவென்றால் இது மூலதனப் பொருட்களின் (கச்சாப் பொருட்கள் மற்றும் எரிபொருட்கள்) வர்த்தகத்தை விலக்குகிறது.
ஹெக்ஸ்கெர்-ஓலின் மாதிரியில், தொழிலாளர்கள் மற்றும் மூலதனம் என்பது ஒவ்வொரு நாட்டின் ஆஸ்தியாக அமைந்தவை; நிலையானவை. நவீன பொருளாதாரத்தில் மூலதனப் பொருட்கள் சர்வதேசரீதியாக வர்த்தகம் செய்யப்படுகின்றன. இடைநிலைப் பொருட்களின் வர்த்தகத்தில் இருந்து கிடைக்கக் கூடிய ஆதாயங்களும் கணிசமானதாய் இருக்கிறது. இதைத் தான் சாமுவேல்சன் (2001) வலியுறுத்துகிறார்.
# பன்னாட்டு வணிகம்

## மாதிரிகள்

### ஹெக்ஸ்கெர்-ஓலின் மாதிரி

#### ஹெக்ஸ்கெர்-ஓலின் மாதிரியின் யதார்த்த நிலையும் பொருத்தமும்

பல பொருளாதார வல்லுநர்கள் ரிகார்டோ தத்துவத்தை விட ஹெக்ஸ்கெர்-ஓலின் மாதிரியையே தேர்ந்தெடுக்கின்றனர். இதற்குக் காரணம் இந்த தத்துவம் எளிமைப்படுத்தும் அனுமானங்களை குறைவான எண்ணிக்கையில் மேற்கொள்கிறது. 1953 ஆம் ஆண்டில், வாசிலி லியோண்டிப் ஒரு ஆய்வினை வெளியிட்டார். இதில் ஹெக்ஸ்கெர்-ஓலின் மாதிரியின் பொருத்தம் குறித்து அவர் பரிசோதனைகள் செய்திருந்தார். அமெரிக்கா மூலதனத்தை ஏராளமாய் கொண்டிருந்தது, எனவே இத்தத்துவத்தின் படி அமெரிக்கா மூலதனம் செறிந்த பொருட்களை அதிகமாக ஏற்றுமதி செய்யவும் உழைப்பு செறிந்த பொருட்களை இறக்குமதி செய்யவும் வேண்டும். ஆனால் அமெரிக்காவின் ஏற்றுமதி அதன் இறக்குமதிப் பொருட்களை விடவும் குறைந்த அளவிலேயே மூலதனச் செறிவு கொண்டதாய் இருப்பதை லியோண்டிப் கண்டறிந்தார்.  
லியோண்டிப் புதிர் வெளிவந்த பிறகு, பல ஆராய்ச்சியாளர்களும் அளவீட்டுக்கான புதிய வழிமுறைகளை அறிமுகப்படுத்தியோ அல்லது புதிய பொருள்புரிவுகளை அளித்தோ ஹெக்ஸ்கெர்-ஓலின் மாதிரியைக் காப்பாற்ற முற்பட்டனர். லியோண்டிப் ஹெக்ஸ்கெர்-ஓலின் மாதிரிக்கு சரியாக பொருள்விளக்கம் அளிக்கவில்லை என்றும், அவ்வாறு அளித்தால் புதிர் எதுவும் தோன்றாது என்றும் லீமர் வலியுறுத்தினார். லீமர் சொல்வது சரியாக இருந்தால் அமெரிக்க தொழிலாளர்களின் சராசரி நுகர்வு உலக தொழிலாளர் சராசரி நுகர்வைக் காட்டிலும் குறைவாக இருக்க வேண்டும் என்பதை பிரெசர் மற்றும் சௌத்ரி சுட்டிக் காட்டினர்.  
இன்னும் பல சோதனைகள் நடந்தன என்றாலும் அநேகமானவை தோல்வியைத் தழுவின. கிரக்மேன் மற்றும் ஓப்ஸ்ட்ஃபெல்டு மற்றும் போவென், ஹாலண்டர் மற்றும் வியானெ உள்ளிட்ட புகழ்மிக்க பாடப் புத்தக எழுத்தாளர்களும் ஹெக்ஸ்கெர்-ஓலின் மாதிரியின் நம்பகத்தன்மை குறித்து எதிர்மறையாய் கருத்து தெரிவித்தனர்.. அனுபவவாத ஆராய்ச்சியின் நெடிய வரலாற்றை ஆராய்ச்சி செய்த பின் போவென், ஹாலண்டர் மற்றும் வியானெ பின்வருமாறு முடிவுக்கு வந்தனர்: “தாராளமாய் கிடைக்கும் காரணி தத்துவம் [ஹெக்ஸ்கெர்-ஓலின் தத்துவம் மற்றும் அதன் வளர்ச்சியுற்ற பல-பண்டம் மற்றும் பல காரணி வடிவம்] மீதான சமீபத்திய சோதனைகளில் H-O-V சமன்பாடுகளை நேரடியாக ஆராயும் போது அவையே தத்துவத்தை நிராகரிக்கவும் செய்கின்றன.” முக்கிய கவலையாக இருக்கிறது.
# பன்னாட்டு வணிகம்

## மாதிரிகள்

### குறிப்பிட்ட காரணிகள் மாதிரி

இந்த மாதிரியில் குறுகிய காலத்தில் தொழிற்சாலைகளுக்கு இடையில் தொழிலாளர்களின் நகர்வு சாத்தியம். மூலதனத்தின் நகர்வு சாத்தியமில்லை. எனவே, இந்த மாதிரி ஹெக்ஸ்கெர்-ஓலின் மாதிரியின் ‘குறுகிய கால’ வடிவம் என்று குறிப்பிடப்படுவதுண்டு. குறுகிய காலத்தில் உருரீதியான மூலதனம் போன்ற உற்பத்தியின் குறிப்பிட்ட காரணிகள் தொழிற்சாலைகளுக்கு இடையே எளிதாக நகர்த்தப்பட முடியாது என்று கருதுவதே இதன் பெயர்க் காரணமாய் அமைந்தது. பொருளின் விலையில் ஏற்றம் ஏற்படுமானால் அந்த பொருளுக்கான உற்பத்திக் காரணியின் உரிமையாளர்கள் உண்மையான ஆதாயத்தைப் பெறுவார்கள் என இந்த தத்துவம் கூறுகிறது.  
இது தவிர, உற்பத்தியின் குறிப்பிட்ட காரணிகளில் எதிரெதிரான இரண்டின் (அதாவது தொழிலாளர்கள் மற்றும் மூலதனம்) உரிமையாளர்கள் தொழிலாளர்கள் குடியேற்றம் செய்யப்படும் விடயத்தில் எதிரெதிரான கருத்துகள் கொண்டிருப்பர். இதற்கு நேர்மாறாய், மூலதன ஆஸ்தி அதிகரித்தால் உண்மையில் மூலதனம் மற்றும் தொழிலாளர் உழைப்பு ஆகிய இரண்டின் உரிமையாளர்களுமே ஆதாயமடைவார்கள். இந்த மாதிரி சில குறிப்பிட்ட தொழிற்சாலைகளுக்கு மிகப் பொருத்தமாய் அமைகிறது. இந்த மாதிரி வருவாய் பகிர்வு குறித்து புரிந்து கொள்வதற்கு மிகச் சிறந்து விளங்கினாலும் வர்த்தகத்தின் போக்கு குறித்த விவாதத்தில் சங்கடத்தைக் கொண்டுவருகிறது.
# பன்னாட்டு வணிகம்

## மாதிரிகள்

### புதிய வர்த்தக தத்துவம்

மேற்கண்ட இரண்டு மாதிரிகளும் விளக்குவதற்கு சிரமப்படுகிற வர்த்தகம் குறித்த பல்வேறு உண்மைகளை விளக்குவதற்கு புதிய வர்த்தக தத்துவம் முயற்சி செய்கிறது. ஒத்த அளவிலான காரணி ஆஸ்தி அளவு மற்றும் உற்பத்தித் திறன் அளவுகளையும், பெரும் அளவிலான பன்னாட்டு உற்பத்தியையும் (அதாவது அந்நிய நேரடி முதலீடு) கொண்ட நாடுகள் இடையே தான் அநேக வர்த்தகம் நடைபெறுகிறது என்பதும் இந்த உண்மைகளில் ஒன்று. இந்த கட்டமைப்புக்கான ஒரு உதாரணமாக, பொருளாதாரம் ஏகபோக போட்டியையும் முதலீட்டுக்கு ஏற்ப பெருகும் வருவாயையும் வெளிப்படுத்துகிறது.  
உலக சந்தையாளர் புரிந்துகொள்ள வேண்டிய மூன்று அடிப்படை தத்துவங்கள் உள்ளன:
1. ஒப்பீட்டு அனுகூலத் தத்துவம்
2. வர்த்தக அல்லது தயாரிப்பு வர்த்தக சுற்று தத்துவம்
3. வர்த்தக நோக்குநிலை தத்துவம்
# பன்னாட்டு வணிகம்

## மாதிரிகள்

### ஈர்ப்பு மாதிரி

மேலே கண்ட தத்துவார்த்த மாதிரிகளை விட வர்த்தக போக்குகள் குறித்த மிகவும் அனுபவரீதியான பகுப்பாய்வினை இந்த ஈர்ப்பு மாதிரி வழங்குகிறது. ஈர்ப்பு மாதிரியானது தனது அடிப்படையான வடிவத்தில் நாடுகளுக்கு இடையிலான தூரம் மற்றும் நாட்டின் பொருளாதார அளவுகளின் பரிமாற்றம் ஆகியவற்றின் அடிப்படையில் வர்த்தகத்தை முன்கணிக்கிறது. இரண்டு பொருட்களின் அளவுகள் மற்றும் தூரத்தை கருத்தில் கொண்டு கூறப்படும் நியூட்டனின் ஈர்ப்பு விதியை ஒத்ததாய் இந்த மாதிரி உள்ளது. அனுபவரீதியாக இந்த மாதிரி வலிமையானதாக இருப்பதை பொருளாதார அளவீடுகள் மூலமான ஆய்வுகள் நிரூபித்திருக்கின்றன. வருவாய் அளவு, நாடுகளுக்கு இடையிலான தூதரக உறவுகள், மற்றும் வர்த்தக கொள்கைகள் ஆகியவையும் இந்த மாதிரியின் விரிவாக்கப்பட்ட வடிவங்களில் சேர்க்கப்படுகின்றன.
# பன்னாட்டு வணிகம்

## முன்னணி வர்த்தக நாடுகள்

| தரவரிசை | நாடு | ஏற்றுமதி + இறக்குமதி | விபர நிலவர
தேதி |
| --- | --- | --- | --- |
| 1 | $2,439,700,000,000 | 2009 est. |  |
| - | (கூடுதல்-EU27) | $2,286,000,000,000 | 2009 |
| 2 | $2,209,000,000,000 | 2009 மதிப்பீடு. |  |
| 3 | $2,115,500,000,000 | 2009 மதிப்பீடு. |  |
| 4 | $1,006,900,000,000 | 2009 மதிப்பீடு. |  |
| 5 | $989,000,000,000 | 2009 மதிப்பீடு. |  |
| 6 | $824,900,000,000 | 2009 மதிப்பீடு. |  |
| 7 | $756,500,000,000 | 2009 மதிப்பீடு. |  |
| 8 | $727,700,000,000 | 2009 மதிப்பீடு. |  |
| - | $672,600,000,000 | 2009 மதிப்பீடு. |  |
| 9 | $668,500,000,000 | 2009 மதிப்பீடு. |  |
| 10 | $611,100,000,000 | 2009 மதிப்பீடு. |  |
| 11 | $603,700,000,000 | 2009 மதிப்பீடு. |  |
| 12 | $508,900,000,000 | 2009 மதிப்பீடு. |  |
| 13 | $492,400,000,000 | 2009 மதிப்பீடு. |  |
| 14 | $458,200,000,000 | 2009 மதிப்பீடு. |  |
| 15 | $454,800,000,000 | 2009 மதிப்பீடு. |  |
| 16 | $387,300,000,000 | 2009 மதிப்பீடு. |  |
| 17 | $371,400,000,000 | 2009 மதிப்பீடு. |  |
| 18 | $367,300,000,000 | 2009 மதிப்பீடு. |  |
| 19 | $322,400,000,000 | 2009 மதிப்பீடு. |  |
| 20 | $315,000,000,000 | 2009 மதிப்பீடு. | } |  
ஆதாரம் : ஏற்றுமதி . இறக்குமதி . உலக உண்மைகள் புத்தகம்.
# பன்னாட்டு வணிகம்

## சர்வதேச வர்த்தகத்தில் உள்ள ஆபத்து

உள்நாட்டு பரிவர்த்தனைகளில் வெளிப்படையாய் காணக்கூடிய அதே அபாயங்களை சர்வதேச எல்லைகளைக் கடந்து வர்த்தகம் செய்யும் நிறுவனங்களும் எதிர்கொள்கின்றன. உதாரணங்களாக பின்வருவனவற்றைக் கூறலாம்:  
- வாங்கியவரின் திவால்நிலை (கொள்முதல் செய்தவர் பணம் கொடுக்க முடியவில்லை);
- ஏற்க மறுப்பு (கோரிய நிர்ணய அளவுகளில் பொருட்கள் இல்லை என்று கூறி வாங்கியவர் பொருட்களை நிராகரிப்பது);
- கடன் அபாயம் (பணத்தை செலுத்தும் முன்னரே வாங்கியவரின் வசம் பொருட்கள் போய் சேர்ந்து விடுவது);
- வரன்முறை அபாயம் (உதாரணமாக விதிகளில் ஒரு மாற்றம் நிகழ்ந்து பரிவர்த்தனை தடை செய்யப்படலாம்);
- குறுக்கீடு (ஒரு பரிவர்த்தனையில் அரசாங்க நடவடிக்கை குறுக்கிடுவது);
- அரசியல் அபாயம் (தலைமையில் நிகழும் மாற்றம் பரிவர்த்தனைகள் அல்லது விலைகளில் குறுக்கிடலாம்); அத்துடன்
- போர் மற்றும் கட்டுப்பாட்டில் இல்லாத நிகழ்வுகள்.  
இத்துடன் சேர்த்து செலாவணி பரிவர்த்தனை விலைகள் எதிர்மறையாய் போகும் அபாயத்தையும் சர்வதேச வர்த்தகம் எதிர்கொள்கிறது (அதேபோல் சில சமயங்களில் இது சாதகத்தையும் கொண்டுவர முடியும்).
# பன்னாட்டு வணிகம்

## வெளிப்புற இணைப்புகள்

### தரவு

#### அதிகாரப்பூர்வ புள்ளிவிவரம்

அரசாங்கங்களுக்கு இடையிலான புள்ளிவிவர சேவைகள், தேசம் சாரா அமைப்புகள் மற்றும் தேசிய புள்ளிவிவர நிறுவனங்கள் ஆகியவை சர்வதேச வர்த்தகம் குறித்த புள்ளிவிவரங்களை வெளியிடுகின்றன. ஏற்றுமதி மற்றும் இறக்குமதி அளவு மற்றும் மதிப்பு குறித்த தரவு தயாரிப்பு பொருட்களின் வரிசைரீதியாக இந்த புள்ளிவிவரங்களில் காணக் கிடைக்கின்றன:
- ஐநா பொருள் வர்த்தக தரவுத்தளம்
- புள்ளிவிவரத் தளம் : OECD
- ஐரோப்பிய ஒன்றிய சர்வதேச வர்த்தக (பொருள்) தரவு
- ஐரோப்பிய ஒன்றிய சர்வதேச வர்த்தக (சேவை) தரவு (நிலுவைத் தொகை புள்ளிவிவரத்தின் துணைத் தொகுப்பு)
- ஐரோப்பிய ஒன்றிய ஏற்றுமதி மற்றும் இறக்குமதி (தேசிய கணக்குகள் புள்ளிவிவரத்தின் துணைத் தொகுப்பு)
- உணவு மற்றும் விவசாயத் துறை வர்த்தக தரவு - FAO
- பிரேசிலிய வர்த்தக தரவு  
சர்வதேச வர்த்தகம் மீதான பல்வேறு புள்ளிவிவரத் தொகுப்புகளிலும் பயன்படுத்தப்படும் வரையறைகளும் வழிமுறைத் தத்துவங்களும் மாறுபட்டவையாக இருக்கின்றன. இந்த வரையறைகள் மற்றும் வழிமுறைகள் குறித்த மீதரவு தரவுடன் சேர்த்து பொதுவாக வெளியிடப்படுகிறது.
# பன்னாட்டு வணிகம்

## வெளிப்புற இணைப்புகள்

### தரவு

#### பிற தரவு ஆதாரங்கள்

- வர்த்தகம் குறித்த தரவுக்கான ஆதாரவளங்கள்
- ஆசியா-பசிபிக் வர்த்தக ஒப்பந்தங்கள் தரவுத்தளம் (APTIAD)
- ஆசியா-பசிபிக் வர்த்தக ஆராய்ச்சி மற்றும் பயிற்சி வலைப்பின்னல் (ARTNeT)
- சர்வதேச வர்த்தக ஆதாரவளங்கள்
# பன்னாட்டு வணிகம்

## வெளிப்புற இணைப்புகள்

### இதர புற இணைப்புகள்

- The Expected Benefits of Trade Liberalization for World Income and Development: Opening the "Black Box" of Global Trade Modeling by Antoine Bouët (2008)
- The McGill Faculty of Law runs a Regional Trade Agreements Database that contains the text of almost all preferential and regional trade agreements in the world. ptas.mcgill.ca
- Interactive Ricardian Model Simulator
- Consumers for World Trade Education Fund electronic trade library
- சர்வதேச வர்த்தகம், என்சைக்ளோபீடியா பிரித்தானிகா
- சர்வதேச வர்த்தகத்தின் அனுகூலங்கள்
- வர்த்தகம் மனித உரிமையாகக் கருதப்பட வேண்டுமா?
- Penn Program on Regulation's Import Safety Page
- Articles on EU international trade in *Statistics explained* .
# கணக்கியல்

## சொற்பிறப்பியல்

"அக்கௌண்டன்ட்" என்னும் சொல் பிரெஞ்சு சொல்லான லிருந்து உருவானது, இது தன்னுடைய மூலத்தை லத்தின் சொல்லான லிருந்து பெற்றது. முன்னர் இந்த வார்த்தை ஆங்கிலத்தில் முறையாக "அக்கம்ப்டண்ட் என்று எழுதப்பட்டது, ஆனால் காலப்போக்கில் அந்த வார்த்தை, அது எப்போதும் "p" என்னும் எழுத்தை விட்டுவிட்டே உச்சரிக்கப்பட்டுவந்ததால், அது மெல்லமெல்ல உச்சரிப்பு மற்றும் எழுத்துக்கூட்டு முறையிலும் மாற்றம்கொண்டு தற்போதைய வடிவிற்கு வந்துள்ளது.
# கணக்கியல்

## கணக்கு வைப்பு முறைகேடுகள்

மிகப் பிரபலமான கூட்டாண்மைகளோடு என்ரான் கார்போரேஷன், தணிக்கை நிறுவனம் ஆர்தர் ஆண்டர்சன், தொலைத்தொடர்பு நிறுவனம் வர்ல்ட்காம், குவெஸ்ட் மற்றும் சன்பீம் ஆகியவை ஈடுபட்ட தொடர்ச்சியான நிதியாதார தகவல் மோசடிகள் 2001 ஆம் ஆண்டில் நடைபெற்றது. கணக்கு வைப்பு நிர்ணயங்கள், தணிக்கை விதிமுறைகள் மற்றும் கூட்டாண்மை ஆட்சி கோட்பாடுகளின் விளைபயன்களை மதிப்பீடு செய்வதற்கான தேவைகளை இந்தச் சிக்கல்கள் பிரதானப்படுத்தியது. சில வழக்குகளில், ஒரு மேம்பட்ட பொருளாதார செயல் நிறைவேற்றமாக சுட்டிக்காட்டுவதற்கு நிதியாதார அறிக்கைகளில் காட்டப்பட்டுள்ள எண்களை நிர்வாகம் மாற்றியமைத்தது. மற்றவற்றில், வரி மற்றும் ஒழுங்குபடுத்துதல் செயல்தூண்டிகள் நிறுவனங்களின் அதிகரித்த செல்வாக்கு, வழக்கத்துக்குமாறான மற்றும் நியாயமற்ற இடர்ப்பாடுகளை ஏற்றுக்கொள்வதற்கான முடிவுகள் ஆகியவற்றை ஊக்குவித்தன.  
என்ரான் முறைகேடு நிதியாதார அறிக்கைகளின் நம்பகத்தன்மையை மேம்படுத்துவதற்கான புதிய ஒழுங்குமுறைகளின் உருவாக்கத்திற்கு பெரிதும் தூண்டுகோலாக அமைந்தது, மேலும் இது நிறுவனங்களின் நிதியாதார மெய்ம்மைகள் மற்றும் தணிக்கை நிறுவனங்களின் நோக்கங்கள் மற்றும் தன்னுரிமைகளைக் காட்டும் கணக்கு வைப்பு நிர்ணயங்கள் இருப்பதன் முக்கியத்துவத்தைப் பொதுமக்களிடம் அதிகரித்த விழிப்புணர்வை ஏற்படுத்தியது. இந்த முறைகேடு ஆர்தர் ஆண்டர்சன்-ஐ மூடும்படியான விளைவுக்குக் கொண்டுசென்றது, அந்த நேரத்தில் அது உலகில் இருந்த ஐந்து மிகப் பெரிய கணக்கு வைப்பு நிறுவனங்களில் ஒன்றாக இருந்தது. என்ரான் கார்ப்போரேஷன் மற்றும் அவர்களின் தணிக்கையாளர் ஆர்த்தர் ஆண்டர்சன் உள்ளடக்கிய ஒரு நிதியாதார முறைகேடுகளில் அவை ஈடுபட்டிருந்தன, இது 2001 ஆம் ஆண்டின் இறுதியில் வெளிப்பட்டது. 1990 ஆம் ஆண்டுகள் முழுக்கவும் ஒழுங்கற்ற கணக்கு வைப்பு நடைமுறைகளைப் பின்பற்றியது வெளிப்பட்ட பிறகு, டிசம்பர் 2001 ஆம் ஆண்டில் என்ரான் அத்தியாயம் 11 திவாலா பாதுகாப்புக்குப் பதிவு செய்தது.  
இந்த நிகழ்வுகளால் ஏற்பட்ட ஒரு விளைவாக இருப்பது, 2002 ஆம் ஆண்டில் சர்பேன்ஸ்-ஆக்ஸ்லி சட்டம் நிறைவேற்றமாகும், இது என்ரான் நிறுவனத்தால் மேற்கொள்ளப்பட்ட முறைதவறிய நடவடிக்கைகளை முதலில் ஒப்புக்கொண்டதன் விளைவாக ஏற்பட்டது. கடன் பத்திர முறைகேடு, அரசு விசாரணைகளில் பதிவுகளை அழித்தல், மாற்றியமைத்தல் அல்லது பொய்ப்பத்திரங்களை உருவாக்குதல் அல்லது பங்குதாரர்களை ஏமாற்றுவதற்காக மேற்கொள்ளப்படும் எந்த திட்டமும் அல்லது முயற்சிகளுக்கும், இந்த சட்டம் குறிப்பிடத்தக்க வகையில் குற்றத் தொடர்பான தண்டனைகளுக்கு வழிவகுக்கிறது.
# சோனென்புளூம் நடவடிக்கை

**சோனென்புளூம் நடவடிக்கை** (*Operation Sunflower*, இடாய்ச்சு: *Unternehmen Sonnenblume*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு படை நகர்த்தல் நடவடிக்கை. இது மேற்குப் பாலைவனப் போர்த்தொடரின் ஒரு பகுதியாகும். இதில் தோல்வியடையும் நிலையில் இருந்த பாசிச இத்தாலியின் படைகளுக்கு உதவ நாசி ஜெர்மனியின் ஆப்பிரிக்கா கோர் படைப்பிரிவு தளபதி எர்வின் ரோம்மல் தலைமையில் கடல் வழியாக வடக்கு ஆப்பிரிக்காவுக்கு வந்து சேர்ந்தது.  
அச்சு நாடுகளில் ஒன்றான இத்தாலி செப்டம்பர் 1940ல் நேச நாடுகளுடன் நட்புறவுடன் இருந்த எகிப்து மீது படையெடுத்தது. இதற்கு பிரிட்டானியப் படைகள் தலைமையிலான நேச நாட்டுப் படைகள் தொடுத்த எதிர்த்தாக்குதலில் இத்தாலி நிலைகுலைந்தது. இத்தாலியின் வடக்கு ஆப்பிரிக்க காலனியாகிய லிபியாவின் பெரும் பகுதிகளை நேச நாட்டுப் படைகள் கைப்பற்றின. இத்தாலியின் சர்வாதிகாரி முசோலினி தனக்கு உதவுமாறு இட்லரிடம் முறையிட்டார். இட்லரும் வடக்கு ஆப்பிரிக்கப் போர்முனையில் இத்தாலிக்கு உதவ ஜெர்மானியப் படைப்பிரிவுகளை அனுப்பினார். பெப்ரவரி 6, 1941ல் இத்தாலியின் நேப்பிள்ஸ் துறைமுகத்திலிருந்து கிளம்பிய ஜெர்மானியப் படைகள் பெப்ரவரி 11ம் தேதி லிபியாவை அடைந்தன. இந்த படை நகர்த்தல் நிகழ்வுக்கு சோனென்புளூம் நடவடிக்கை என்று குறிப்பெயர் இடப்பட்டிருந்தது. இந்நடவடிக்கை மேலும் சில மாதங்கள் நீடித்து கூடுதல் படைப்பிரிவுகள் லிபியாவுக்கு அனுப்பபட்டன. இதில் 5வது இலகுரக டிவிசன், 21வது பான்சர் (கவச) டிவிசன், 15வது கவச டிவிசன் ஆகியவை இடம் பெற்றிருந்தன. ஆப்பிரிக்கா கோர் என்று பெயர் சூட்டப்பட்ட இந்த ஜெர்மானியப் படைக்குத் தளபதியாக புகழ்பெற்ற ஜெர்மானியத் தளபதி ரோம்மல் அனுப்பபட்டார்.
# அய்ன் ரேண்ட்

**ஆலிசு ஓ'கானர்** (பிறப்பு **ஆலிசா ஜினோவியெவ்னா உரோசன்பாம்** ; February 2 , 1905– மார்ச் 6, 1982), இவரது புனைப்பெயரான **அய்ன் ராண்ட்** என்பதன் மூலம் பரவலாக அறியப்பட்டவர், உருசியாவில் பிறந்த அமெரிக்க எழுத்தாளர் மற்றும் பொது தத்துவவாதி ஆவார். இவர் தனது புனைகதைகளுக்காகவும், புறவயவாதம் எனும் ஒரு தத்துவ அமைப்பை உருவாக்ககியதற்காகவும் அறியப்படுகிறார். உருசியாவில் பிறந்து வளார்ந்த இவர் 1926 இல் அமெரிக்காவிற்கு குடிபெயர்ந்தார். இவரது துவக்க இரு புதினங்கள் பரவலான வரவேற்பினைப் பெறவில்லை , இரண்டு பிராடுவே நாடகங்களுக்குப் பிறகு, 1943 இல், வெளியான *தி ஃபவுண்டன்ஹெட்* புதினம் மூலம் பரவலான புகழ் பெற்றார். 1957இல், ராண்ட் தனது சிறந்த விற்பனையான படைப்பான *அட்லஸ் ஷ்ரக்ட்* என்ற புதினத்தினை வெளியிட்டார். தனது சொந்த பத்திரிகைகளை வெளியிட்டார் மற்றும் பல கட்டுரைகளின் தொகுப்புகளை வெளியிட்டார்.  
ரேண்ட் காரணத்தை ஆதரித்தார் மற்றும் நம்பிக்கை மற்றும் மதத்தை நிராகரித்தார். இவர் பகுத்தறிவு மற்றும் அறவழி தன்முனைப்பாக்கத்தை ஆதரித்தார். அரசியலில், ரேண்ட் அதிகாரத்தைத் தொடங்குவதை ஒழுக்கக்கேடானதாகக் கண்டித்தார் மற்றும் தலையிடாமைக் கொள்கை முதலாளித்துவத்தை ஆதரித்தார், இது தனியார் சொத்து உரிமைகள் உட்பட தனிப்பட்ட உரிமைகளை அங்கீகரிக்கும் அமைப்பு என்று வரையறுத்தார். ஒரு சில விதிவிலக்குகளுடன், தனக்குத் தெரிந்த பெரும்பாலான தத்துவவாதிகள் மற்றும் தத்துவ மரபுகளை இவர் கடுமையாக விமர்சித்தார்.
# அய்ன் ரேண்ட்

## வாழ்க்கை

### ஆரம்பகால வாழ்க்கை

அலிசா ஜினோவியேவ்னா ரோசன்பாம் எனும் இயற்பெயர் கொண்ட இவர் பிப்ரவரி 2, 1905 அன்று உருசியப் பேரரசாக இருந்த செயின்ட் பீட்டர்ஸ்பர்க்கில் வாழ்ந்த யூத முதலாளித்துவக் குடும்பத்தில் பிறந்தார். மருந்தாளுநரான ஜினோவி ஜாகரோவிச் ரோசன்பாம் மற்றும் அன்னா போரிசோவ்னா தம்பதியினரின் மூன்று மகள்களில் மூத்தவராகப் பிறந்தார். அக்டோபர் புரட்சி மற்றும் விளாடிமிர் லெனின் தலைமையிலான போல்செவிக்குகளின் ஆட்சி இவரது குடும்ப வாழ்க்கையை சீர்குலைத்தபோது இவருக்கு 12 வயது. இவரது தந்தையின் மருந்தகம் தேசியமயமாக்கப்பட்டது, மற்றும் இவரது குடும்பம் கிரிமியாவில் உள்ள யெவ்படோரியா நகரத்திற்கு தப்பிச் சென்றது, இது ஆரம்பத்தில் உருசிய உள்நாட்டுப் போரின் போது வெள்ளை இராணுவத்தின் கட்டுப்பாட்டில் இருந்தது. சூன் 1921 இல் உயர்நிலைப் பள்ளியில் பட்டம் பெற்ற பிறகு, இவர் தனது குடும்பத்துடன் பெட்ரோகிராட் (அப்போது செயின்ட் பீட்டர்ஸ்பர்க் என்று அழைக்கப்பட்டது), அங்கு சிலசமயம் பட்டினியால் வாடினர்.
# துளசிதாசர்

, அனுமன் சாலிசா போன்றவை எழுதப்பட்ட வாரணாசியின் துளசி படித்துறை அருகே அமைந்துள்ளது துளசிதாசரின் இல்லம்.]]  
**துளசிதாசர்** (*Tulsidas*) என்று அழைக்கப்படும் **இராம்போலா துபே** (*Rambola Dubey*) (11 ஆகஸ்ட் 1511-30 ஜூலை 1623), இந்து சமயத்தைச் சேர்ந்த வைணவத் (இராமநந்தி சம்பிரதாயம்) துறவியும் கவிஞரும் ஆவார். இவர் இந்துக் கடவுள் இராமர் மீதான பக்திக்குப் புகழ்பெற்றவர். துளசிதாசர் சமசுகிருதம், அவதி மற்றும் பிராஜ் பாஷா ஆகிய மொழிகளில் பல பிரபலமான படைப்புகளை எழுதினார். மேலும், அனுமன் சாலிசா மற்றும் இராமரின் வாழ்க்கையை அடிப்படையாகக் கொண்ட சமசுகிருத இராமாயணத்தின் மறுவடிவமான ராமசரிதமானஸ் என்ற காவியத்தின் ஆசிரியர் என்று நன்கு அறியப்பட்டவர்.  
துளசிதாசர் தனது வாழ்க்கையின் பெரும்பகுதியை வாரணாசி மற்றும் அயோத்தி நகரங்களில் கழித்தார். வாரணாசியில் உள்ள கங்கையில் உள்ள துளசி படித்துறை இவரது பெயரால் அழைக்கப்படுகிறது. இவர் வாரணாசியில் அனுமனைப் பார்த்ததாக நம்மப்படும் இடத்தில் சங்கட மோட்ச அனுமன் கோயிலை நிறுவினார். துளசிதாசர் இராமாயணத்தின் நாட்டுப்புற-நாடகத் தழுவலான இராமலீலை நாடகங்களைப் பரப்பத் தொடங்கினார்.  
இந்தி, இந்திய மற்றும் உலக இலக்கியங்களில் மிகச்சிறந்த கவிஞர்களில் ஒருவராகத் துளசிதாசர் பாராட்டப்படிகிறார். இந்தியாவின் கலை, கலாச்சாரம் மற்றும் சமூகத்தில் துளசிதாசர் மற்றும் இவரது படைப்புகளின் தாக்கம் பரவலாக உள்ளது. இன்றும் உள்ளூர் மொழி, இராமலீலை நாடகங்கள், இந்துஸ்தானி இசை, பிரபலமான இசை மற்றும் தொலைக்காட்சி தொடர்களில் தொடர்கிறது.
# துளசிதாசர்

### வால்மீகி அவதாரம்

துளசிதாசரை வால்மீகியின் மறு அவதாரம் என்று பலர் நம்புகிறார்கள். மகாபுராணங்களில் ஒன்பதாவது புராணமான பவிசிய புராணத்தில், இறைவன் இராமனின் புகழைப் பாடுவதற்கு கலி யுகத்தில் அவதாரம் எடுப்பதற்காக அனுமனிடமிருந்து வால்மீகி எவ்வாறு ஒரு வரத்தைப் பெற்றார் என்று சிவன் தனது மனைவி பார்வதியிடம் கூறுகிறார்.  
நாபதாசர் தனது *பக்தமாலை* என்ற நூலில் கலியுகத்தில் வால்மீகியே மீண்டும்துளசிதாசராக அவதாரம் எடுத்ததாக எழுதுகிறார். இதை இராமநந்தி பிரிவும் திடமாக நம்புகிறது.
# துளசிதாசர்

## ஆரம்பகால வாழ்க்கை.

### பிறப்பு

துளசிதாசர் இந்து நாட்காட்டியின்படி தமிழ் மாதமான ஆவணியில் (ஜூலை-ஆகஸ்ட்) சுக்ல பட்சத்தின் ஏழாவது நாளான சப்தமியில் பிறந்தார். இது கிரெகொரியின் நாட்காட்டி ஆகஸ்ட் 11,1511 உடன் தொடர்புடையது. இவரது பிறப்பிடமாக மூன்று இடங்கள் குறிப்பிடப்பட்டிருந்தாலும், பெரும்பாலான அறிஞர்கள் இந்த இடத்தை உத்தரபிரதேசத்தின் கன்ஷி ராம் நகர் மாவட்டத்தில் கங்கை ஆற்றங்கரையிலுள்ள ஒரு நகரமான சோரோன் என அடையாளம் காண்கின்றனர். 2012 ஆம் ஆண்டில் உத்தரபிரதேச அரசாங்கத்தால் துளசி தாசரின் பிறப்பிடமாக சோரோன் அதிகாரப்பூர்வமாக அறிவிக்கப்பட்டது. இவரது பெற்றோர் ஹுல்சி மற்றும் ஆத்மராம் துபே ஆவர். பெரும்பாலான ஆதாரங்கள் இவரை பரத்வாஜ கோத்திரத்தைச் சேர்ந்த சனாத்யா பிராமணர் என்று அடையாளம் காட்டுகின்றன. ஜார்ஜ் ஆபிரகாம் கிரியெர்சன் துளசிதாசர் பிறந்த ஆண்டை விக்ரமாண்டு 1568 (பொ.ஊ. 1511) என்று குறிப்பிடுகின்றனர். இந்திய அரசும் மாநில அரசுகளும் பிரபலமான கலாச்சாரத்தில் துளசிதாசர் பிறந்த ஆண்டிற்கு ஏற்ப பொ.ஊ. 2011 ஆம் ஆண்டில் இவரது 500 வது பிறந்த நாளைக் கொண்டாடின.
# துளசிதாசர்

## ஆரம்பகால வாழ்க்கை.

### பயணங்கள்

துறவியான பிறகு, துளசிதாசர் தனது பெரும்பாலான நேரத்தை வாரணாசி, பிரயாகை, அயோத்தி மற்றும் சித்ரகூடம் போன்ற இடங்களில் வாழ்ந்துள்ளார். மேலும் இந்தியா முழுவதும் பல இடங்களுக்குச் சென்று, பல்வேறு நபர்களுடன் உரையாடி, துறவிகள் மற்றும் சாதுக்களைச் சந்தித்து, தியானம் செய்தார். இந்துக்களின் நான்கு புனித தலங்கள் (பத்ரிநாத், துவாரகா, பூரி மற்றும் ராமேஸ்வரம்) மற்றும் இமயமலை இவர் மேற்கொண்ட பயணங்களைப் பற்றி மூல கோசைன் சரிதம் விவரிக்கிறது. இன்றைய திபெத்திலுள்ள மானசரோவர் பகுதிக்கும் சென்று இராம்சரிதமனசில் நான்கு கதை சொல்பவர்களில் ஒருவரான காகபுசுண்டியை (காகம்) இவர் தரிசனம் செய்தார்.
# துளசிதாசர்

## ஆரம்பகால வாழ்க்கை.

### அனுமன் தரிசனம்

துளசிதாசர் தனது படைப்புகளில் பல இடங்களில் அனுமன் மற்றும் இராமனை நேருக்கு நேர் சந்தித்ததாக சுட்டிக்காட்டுகிறார். அனுமன் மற்றும் இராமனுடனான இவரது சந்திப்புகள் பற்றிய விரிவான விவரங்கள் பிரியதாசரின் *பக்திராசபோதினி* என்ற படைப்பில் கொடுக்கப்பட்டுள்ளன. பிரியதாசாரின் கூற்றுப்படி, துளசிதாசர் வாரணாசிக்கு வெளியே உள்ள காடுகளுக்கு காலையில் சென்று தண்ணீர் பானையில் நீரை எடுத்து வந்துள்ளார். நகரத்திற்குத் திரும்பியதும், மீதமுள்ள தண்ணீரை ஒரு குறிப்பிட்ட மரத்திற்கு ஊற்று வந்தார். அந்த மரத்தில் குடியிருந்த பிரேதம் என்ற தாகத்தைத் தணிக்கும் ஒரு வகை பேய் ( எப்போதும் தண்ணீருக்காக தாகமாக இருப்பதாக நம்பப்படுகிறது) துளசிதாசர் முன் தோன்றி இவருக்கு ஒரு வரத்தை வழங்கியது. துளசிதாசர் தனது கண்களால் இராமனைப் பார்க்க விரும்புவதாகக் கேட்கிறார். அதற்கு பிரேதம் அது தனது சக்திக்கு அப்பாற்பட்டது என்றும் அனுமனிடம் வேண்டினால் வரம் கிடைக்கும் எனவும் துளசிதாசரை வழிநடத்தியது. மேலும் துளசிதாசரின் இராமகதையைக் கேட்க தினமும் ஒரு தொழு நோயாளியைப் போல அனுமன் தினமும் வந்து செல்வதாகவும் கூறுகிறார்.  
அன்று மாலை தனது கதையைக் கேட்க வந்த தொழுநோயாளியை பின்தொடர்ந்து காடுகளுக்குச் செல்கிறார். இன்று சங்கட மோட்ச அனுமன் கோயில் அமைந்துள்ள இடத்தில், துளசிதாசர் தொழுநோயாளியின் காலில் விழுந்து, "நீ யார் என்று எனக்குத் தெரியும்" என்றும் "நீ என்னிடமிருந்து தப்பிக்க முடியாது" என்றும் கூறுகிறார். அவர் அறியாதவர் போல நடித்தாலும் துளசிதாசர் மனம் தளரவில்லை. இறுதியில் தொழுநோயாளி தனது அனுமன் வடிவத்தை வெளிப்படுத்தி துளசிதாசரை ஆசீர்வதித்தார். மேலும் துளசிதாசர் அனுமனிடம் இராமனை நேருக்கு நேர் பார்க்க விரும்புவதாகவும் கூறினார். அனுமன் சித்திரகூடம் சென்றால் இராமனை காணலாம் எனவும் கூறுகிறார்.
# துளசிதாசர்

## ஆரம்பகால வாழ்க்கை.

### இராமனின் தரிசனம்

பிரியதாசாரின் கூற்றுப்படி, துளசிதாசர் அனுமனின் அறிவுறுத்தலைப் பின்பற்றி சித்ரகூடம் பகுதியில் ராம்காட் என்ற இடத்தில் ஒரு ஆசிரமத்தில் வசிக்கத் தொடங்கினார். ஒரு நாள் துளசிதாசர் சித்ரகூட மலையைச் சுற்றிவருகிறார். அப்போது பச்சை நிற ஆடைகளை அணிந்த இரண்டு இளவரசர்கள், கறுப்பு நிறத்திலும் சிகப்பு நிறத்திலுமான இரு குதிரைகள் மீது ஏறி கடந்து செல்வதைப் பார்க்கிறார். துளசிதாசர் அதைக் கண்டு மயங்கி விடுகிறார். துளசிதாசர் இந்தச் சம்பவத்தைக் *கீதாவளி* பாடலில் குறிப்பிட்டுள்ளார்.
# துளசிதாசர்

## இராமசைரிதமானஸ்

துளசிதாசர் இந்த நூலை விக்ரம்_நாட்காட்டி 1631ல் (பொ.ஊ. 1574) அயோத்தி நகரில் இயற்றியுள்ளார்.  
இந்த நூல் எழுதப்பட்டபோது இந்தியாவில் முகலாய மன்னர் அக்பர் ஆட்சியிலிருந்தார். இதிலிருந்து துளசிதாசரும் ஆங்கிலக்கவிஞரான வில்லியம் ஷேக்ஸ்பியரும் சமகாலத்தைச் சேர்ந்தவர்கள் என்பது தெரிய வருகிறது.  
இந்த நூல் வால்மீகி இராமாயணத்தின் மறுஆக்கமாக கருதப்பட்டாலும், அவதி என்ற பேச்சு வழக்கில் எழுதப்பட்ட இந்த நூல், மொழி பெயர்ப்பு இல்லை. உண்மையில், இந்த நூல் சமசுகிருதம் மற்றும் பிற இந்திய மொழியில் எழுதப்பட்டுள்ள பல்வேறு இராமாயணங்களையும், புராணங்களையும் தழுவி உருவாக்கப்பட்டுள்ளது.
# துளசிதாசர்

## இறப்பு

துளசிதாசர் தனது 91வது வயதில், 1623 ஜூலை 31 அன்று (விக்ரம் 1680ஆம் ஆண்டின் சிரவண மாதம்) கங்கை ஆற்றங்கரையில் அமைந்துள்ள அசி படித்துறையில் காலமானார். இவரது பிறந்த ஆண்டைப் போலவே, பாரம்பரிய கணக்குகளும் வாழ்க்கை வரலாற்றாசிரியர்களும் இவரது இறப்பு தேதியில் உடன்படவில்லை.
# துளசிதாசர்

## இதனையும் காண்க

- அனுமன் சாலிசா
- ராமசரிதமானஸ்
- ஸ்ரீ ராமச்சந்திர கிருபால
- பக்தி இயக்கம்
# கெண்டை (மீன் குடும்பம்)

**கெண்டைமீன்** (*carp*, உயிரியல் பெயர்: *Cyprinidae*, பண்டைய கிரேக்க மொழி: κυπρῖνος, கெண்டைமீன் குடும்பம்) தமிழ்நாட்டில் உள்ள நன்நீர்நிலைகளில் பரவலாகக் காணப்படுகிறது. இம்மீன் குடும்பத்திற்குள், 12-15க்கும் இடைப்பட்ட பேரினங்களும், 180-210சிற்றினங்களும் உள்ளன. இதன் தாயகம் ஐரோப்பாவும், ஆசியாவும் ஆகும். எனினும், உலகின் பலநாடுகளில் பணத்திற்காகவும், நீர்த்தாவரங்களின் வளர்ச்சியைக் கட்டுபடுத்தவும், அழகுணர்வுக்காகவும் அறிமுகப்படுத்தப்பட்டு, அப்புதிய சூழ்நிலையில் இவை நிலைத்து வாழ்கின்றன.
# கெண்டை (மீன் குடும்பம்)

## சிறப்புகள்

- 'கிண்டு' என்பதற்கு புரட்டிப்போடு, ஒரு வகை ஒலி என்ற பொருட்கள் உண்டு. இக்குடும்பத்தில் அடங்கும் மீன்கள் ஒவ்வொன்றின் கீழ்வாயிலும், கிண்டுவதற்கு ஏற்ப, கீழ்பக்கத்திற்கு ஒன்றாக இரண்டு சிறுபகுதிகள் உள்ளன. அதனால் கெண்டை (கிண்டு+ஐ)என்ற சொல் உருவானது என்பர்.
- கெண்டைமீன் தனது மேலுதட்டின் மீதுள்ள, இரண்டு இணை குட்டைமீசைகளின் உதவியால், ஆற்றின் வண்டல் அடித்தளத்தின் மேல், இரை தேடியவாறு, அவசரமின்றி மெதுவாக நீந்துகிறது.
- இவை வெபுரியன் ஒலியுணர் உறுப்பு என்ற சிறப்பான ஒலிஉணரும் உறுப்பினைப் பெற்றுள்ளன.
- Tribolodon மட்டுமே (cyprinid பேரினம்) உப்புநீரிலும் வாழும் திறன் உடையது.
- நெடுங்காலமாகவே மனிதன் உணவாக உட்கொள்ளும் மீன்வகைகளில், இது மிக முக்கிய இடத்தைப் பெறுகிறது.
- ஆற்றில் வாழும் சில கெண்டைமீன்களின் தேவைகளும் நடத்தையும் கட்டமைப்பும் வேறு வகையானவை. இது மற்ற மீன்களை வேட்டையாடுவதில்லை. பூச்சிகளின் லார்வாக்கள், மெல்லுடலிகள், புழுக்கள் போன்ற நுண்ணிய சிற்றுயிர்களையும் பற்களும் கிடையாது. நுண்ணியதும், இயக்கம் குறைந்ததுமான தனது இரையை, இத்தகைய வாயினால் கூட எளிதில் பற்றிக் கொள்ளும். தொண்டைக்குழிக்குள் மட்டுமே, மொண்ணையான மிடற்றுப் பற்களும், எலும்புத் தகடும் உள்ளன. மெல்லுடலிகளின் ஓடுகளை, நொறுக்குவதற்கு இவ்வுறுப்புப் பயனாகிறது.
# கெண்டை (மீன் குடும்பம்)

## கெண்டைமீன் வளர்ப்பு

### இந்தியாவில் மீன்வளர்ப்பு

மீன் வளர்ப்பினை நன்னீர், உவர்நீர், கடல்நீர் ஆகிய மூன்று வகை நீர்களிலும் மேற்கொள்ளலாம். இந்திய நாட்டில் உவர்நீர், கடல்நீர் ஆகிய இரண்டு நீர்வளங்களைப் பயன்படுத்தி, இறால்கள் பெருமளவில் வளர்க்கப்படுகின்றன. மேலும், நண்டுகளும், இங்கி இறால்களும், சில வகை உவர்நீர் மீன்களும், கடல்நீர் மீன்களும், சிலவகை கடற்பாசிகளும், நுண்பாசிகளும்,மிதவை உயிருணவுகளும் வளர்க்கும் வாய்ப்புகள் பெருகி வருகின்றன.  
;நன்னீர்மீன் வளர்ப்பு
இந்திய நாட்டில் ஏறத்தாழ 29,000 கி.மீ நீளத்திற்கு ஆறுகளும், 31,50,000 எக்டர் பரப்பளவு நீர்த்தேக்கங்களும், 2 இலட்சம் எக்டர் பரப்பளவு வெள்ளை நீர் தேங்கும் சமவெளிப்பகுதிகளும், நன்னீர்மீன் வளர்ப்புக்கேற்ற, பொது நீர்வளங்களாகக் கணக்கிடப்பட்டுள்ளது. இருப்பினும், இப்பொதுநீர் வளங்களின் உற்பத்தித் திறன் மிகக்குறைவாகவே உள்ளது. இந்திய மீன் உற்பத்தியில் கிட்டத்தட்ட 95 விழுக்காடு, நன்னீர் மீன்வளர்ப்பு மூலமே பெறப்படுகிறது. எனவே இந்திய துணைக்கண்டத்தில் மொத்த மீன் உற்பத்தியில் நன்னீர் மீன்வளர்ப்பு ஒரு முக்கிய இடம் வகிக்கிறது.  
;கெண்டைமீனின் உற்பத்திநிலை  
இந்தியாவுக்கு ஏற்ற நன்னீர் மீன்களாக கெண்டை, விரால், கெளுத்தி, நன்னீர் இறால் இனங்கள் முக்கியமானவைகளாகக் கருதப்படுகிறது. பல்வேறு காரணங்களால், நன்னீர் மீன்வளர்ப்பு உற்பத்தியில், **85** விழுக்காட்டிற்கும் அதிகமான உற்பத்தி கெண்டை மீன்கள் மூலமே பெறப்படுகிறது.
# கெண்டை (மீன் குடும்பம்)

## கெண்டைமீன் வளர்ப்பு

### காரணிகள்

கெண்டை மீன்வளர்ப்பு இந்திய நாட்டில் மிகவும் வேகமாக வளர்ந்து வரும் ஒரு வேளாண் தொழிலாகும். இத்தொழிலிலுள்ள பல அனுகூலங்கள்;-
1. கெண்டை மீன்கள் இந்திய தட்ப வெப்ப சூழலுக்கு மிகவும் ஏற்றவை. இந்தியசூழலில் குறுகிய காலத்திலேயே வேகமாக வளர்ந்து, விற்பனை எடையைப் பெறும் தன்மை கொண்டவை.
1. இவற்றின் வளர்ப்பு மற்றும் குஞ்சு உற்பத்தி தொழில் நுட்பங்கள் நிலைப்படுத்தப்பட்டுள்ளன. மீன் குஞ்சுகள் தட்டுப்பாடின்றி கிடைக்கின்றன
1. கெண்டை மீன்களின் தேவை, உள்நாட்டிலேயே அதிகமாக உள்ளதால் விற்பனை செய்வது எளிது
1. இம்மீன்கள் தாவரப்பொருட்கள், கழிவுகள் மற்றும் சிறிய விலங்கினங்களை உண்ணும் தன்மை கொண்டுள்ளதால், குறைந்த செலவில் அதிக அளவில் உற்பத்தி செய்யலாம். எனவே இத்தொழிலுக்கு அதிக முதலீடு தேவை இல்லை
1. இம்மீன்கள் ஓரளவு பல்வேறு நோய்களுக்கு எதிர்ப்புத் தன்மை கொண்டுள்ளதாலும், சுற்றுப்புற சூழலிலுள்ள பல இடர்பாடுகளைத் தாங்கி வளரும் தன்மையுடையது.
1. தனி இன வளர்ப்பை விட, பல பெருங்கெண்டை மீன் இனங்களை ஒரே குளத்தில் இருப்புச் செய்து வளர்க்கும், 'கூட்டு மீன் வளர்ப்பு' எளிது.  
;இனவிருத்தி:கட்லா, ரோகு, மிர்கால், வெள்ளிக்கெண்டை, புற்கெண்டை ஆகிய இனங்கள், இரண்டாம் வயது முடிவில் இனவிருத்திக்குத் தயாராகின்றன. இணக்கமான தட்பவெப்ப சூழலில், ஆறு போன்ற ஓடுநீர் நிலைகளில், இயற்கையாகவே இனவிருத்தி செய்யும் இம்மீன்களை, குளங்களில் தகுந்த தட்பவெப்ப சூழ்நிலை நிலவும் போது, தூண்டுதல் இனப்பெருக்க முறை மூலம் இனப்பெருக்கம் செய்யலாம்.  
;இனத்தேர்வு:கீழ்கூறப்பட்டுள்ள ஆறு இனங்களுமே கூட்டு மீன்வளர்ப்பிற்கு ஏற்றவை. இருப்பினும் பெரும்பாலான பண்ணைகளில் மூன்று அல்லது நான்கு இனங்கள் மட்டுமே வளர்க்கப்படுகின்றன. கட்லா, ரோகு, மிர்கால் மற்றும் புல்கெண்டை ஆகிய இனங்களே பெரும்பாலும் வளர்க்கப்படுகின்றன. இருப்பினும் கூட்டு மீன் வளர்ப்பில் முழுமையான உற்பத்தியைப் பெற ஆறு வகையான மீன்களையுமே சேர்த்து வளர்ப்பது அவசியமாகும்.
# கெண்டை (மீன் குடும்பம்)

## கெண்டைமீன் வளர்ப்பு

### கூட்டு மீன்வளர்ப்பு

இந்திய அறிவியலாளர் வளர்த்த(1970) இத்திட்டத்தின் படி, பெருங்கெண்டை இனங்கள் ஒவ்வொன்றும், மாறுபட்ட உணவுப் பழக்கம் கொண்டவை. எனவே, மீன் பண்ணைக் குளங்களில் ஒரு பெருங்கெண்டை இனத்தை மட்டும் தனி இனமாக வளர்க்கும் போது அந்த இனம் அதன் தன்மைக்கேற்ற இயற்கை உணவை மட்டுமே பெருமளவில் பயன்படுத்தும். இந்நிலையில் நீரில் உற்பத்தியாகும் பிற இயற்கை உணவு வகைகள் முழுமையாகப் பயன்படுத்தப்படாமல் வீணாகிக் கழிவுகளாகவே போகும். இந்நிலையைத் தவிர்க்க நீரில் இயல்பாகவே உருவாகும் மாறுபட்ட தன்மை கொண்ட பல வகை இயற்கை உணவுக்காக ஒரே இடத்திற்குச் சென்று போட்டியிடாமல், நீர்மட்டத்தில் அவற்றிற்கான இயற்கை உணவு கிடைக்கும் இடங்களுக்குச் சென்று அவற்றின் உணவுத் தேவையை பூர்த்திச் செய்கின்றன.
# கெண்டை (மீன் குடும்பம்)

## இந்தியப் பெருங்கெண்டை இனங்கள்

### கட்லா

தமிழில் தோப்பா மீன், கங்கைக் கெண்டை என்பர். கங்கை ஆற்றை பூர்வீகமாகக் கொண்ட கட்லா இனம், இந்தியப் பெருங்கெண்டை இனங்களுள் மிகவும் வேகமாக வளரும் தன்மை கொண்டது. பெரிய தலையையும், அகன்ற உடல் அமைப்பையும் கொண்ட இவ்வினம், நீரில் மேற்பரப்பில் அதிகமாகக் காணப்படும். விலங்கின் நுண்ணுயிர் மிதவைகள், பாசிகள், மக்கிய பொருட்களை இம்மீனினம் தின்று வளரும் தன்மை கொண்டது. இதன் உணவுப் பழக்கத்திற்கு ஏற்ற வகையில், இதன் வாய் சற்று மேல் நோக்கி அமைந்திருக்கும். அதிக அளவில் அங்கக உரங்கள் சேரும் குளங்களில், இம்மீன் இனம் வேகமாக வளருவதால், பொதுக்குட்டைகளிலும் இம்மீன் வளர்க்கப்படுகிறது.  
குளங்களில் மிதவை உயிரினங்களால் ஏற்படும் கலங்கல் தன்மையை குறைக்க, இறால்களோடு கட்லா இனம் இணைத்து வளர்க்கப்படுகிறது. (நன்னீரிலும், உவர்நீரிலும்<small> (குறைந்த அளவு உப்புத் தன்மை கொண்ட சுமார் 3- 4 கிராம் / லிட்டருக்கு உள்ள உவர் நீர்)</small> கட்லா இனம், கூட்டு மீன் வளர்ப்பில் 10 – 30 விழுக்காடு அளவிற்கு வளர்க்கப்படுகிறது.  
குளங்களில் முறையான எண்ணிக்கையில் விட்டு, கட்லா மீன்களை வளர்க்கும் போது, ஓராண்டில் ஒரு மீனின் எடை 1 முதல் 1 ½ கிலோ கிராம் வரை கூடுகிறது. இம்மீன் பொதுவாக இரண்டு வயதிற்கு மேல் இனப்பெருக்கம் செய்யும் திறனைப் பெறுகிறது.
# கெண்டை (மீன் குடும்பம்)

## இந்தியப் பெருங்கெண்டை இனங்கள்

### ரோகு

கெண்டை மீன் இனங்களுள், ரோகு சுவையில் சிறந்த இனமாகக் கருதப்படுகிறது. இந்த இனத்தின் தலை சிறியதாகவும். வாய் நேராகவும், கீழ் தாடையில் உதட்டில் சுருக்கங்கள் நிறைந்ததாகவும் இருக்கும். வளர்ந்த மீன்கள் ஓரளவு நீளத்துடன் உருண்ட உடலமைப்புடன் இருக்கும். வளர்ந்த மீன்களின் செதில்களில் சிவப்பு கலந்த நிறம் கொண்டதாக இருக்கும்.  
இம்மீன் இனம் அழுகும் தாவரங்களையும், மிதக்கும் பாசிகளையும், நீரில் திடப் பொருட்களில் படிந்து வளரும் பாசி இனங்களையும் விரும்பி உண்ணும். இது தவிர நாம் அளிக்கும் மேலுணவு வகைகளையும் விரும்பி உண்ணும் தன்மை கொண்டது. இம்மீன் இனத்தை மேலுணவு மட்டுமே அளித்து கூட வளர்க்கலாம். இத்தன்மையால், கெண்டை மீன் வளர்ப்பில் ரோகு இனம் தனி இனமாக பல இடங்களில் வளர்க்கப்படுகிறது.  
ரோகு மீன்களுக்கு விற்பனை வாய்ப்புகள் அதிகமாக இருப்பதால் கூட்டு மீன் வளர்ப்பில், மீன்களின் எண்ணிக்கையில் 25 – 50 விழுக்காடு அளவிற்கு ரோகு மீன் இருப்புச் செய்யப்படுகிறது. இம்மீன் இனம் ஓராண்டில் <big> ¾ </big> - 1 கிலோ கிராம் எடை வரை வளருகிறது.
# கெண்டை (மீன் குடும்பம்)

## இந்தியப் பெருங்கெண்டை இனங்கள்

### மிர்கால்

நீரின் அடிமட்டத்தில் வாழும் இம்மீன் இனம், அடிமட்டத்திலுள்ள கழிவுகளையும், மட்கும் பொருட்களையும், சேற்றிலுள்ள சிறிய விலங்கினங்களையும் உண்டு வளருகிறது. இதன் வாய் சற்று உள்ளடங்கி கீழ்நோக்கி அமைந்து இருக்கும். இம்மீன் நீண்ட உடலமைப்புடனும், வால் துடிப்பின் கீழ்ப்பகுதி சிவப்பு நிறத்துடனும் காணப்படும். ஓராண்டு வளர்ப்புக் காலத்தில் மிர்கால் சுமார ½ - ¾ கிலோ கிராம் எடை வரை வளருகிறது.
# கெண்டை (மீன் குடும்பம்)

## அயல்நாட்டு பெருங்கெண்டை இனங்கள்

### வெள்ளிக்கெண்டை

இம்மீன் சீன நாட்டிலிருந்து இறக்குமதி செய்யப்பட்டதாகும். இம்மீனின் உடல் பக்கவாட்டில் தட்டையாகவும், வெள்ளி போன்ற சிறிய பளபளப்பான செதில்களையும் கொண்டிருக்கும். நீரின் மேல்மட்டத்திலுள்ள, தாவர நுண்ணுயிர் மிதவைகள் (phytoplankton) இம்மீனின் முக்கிய உணவாகும். இதற்கேற்ப இம்மீனின் வாய் மேல்நோக்கி அமைந்திருப்பதோடு செவுள் அரும்புகளும் மிகவும் சிறியவையாகவும் நெருக்கமாகவும் அமைந்திருக்கும். மேலும், விலங்கு நுண்ணுயிர் மிதவைகள், அழுகிய தாவரங்கள் போன்றவற்றையும் வெள்ளிக் கெண்டை ஓரளவு உண்ணும். இம்மீன் ஓராண்டு வளர்ப்புக் காலத்தில் 1<big> ½ </big> - 2 கிலோ கிராம் எடை வரை வளரும் இயல்புடையது.
# கெண்டை (மீன் குடும்பம்)

## அயல்நாட்டு பெருங்கெண்டை இனங்கள்

### புற்கெண்டை

இம்மீன் சிறிய தலையையும், நீண்ட உடலையும் கொண்டது. இதன் உடலில் மேல்பகுதி சாம்பல் கலந்த பச்சை நிறத்துடனும், வயிற்றின் அடிப்பாகம் வெண்மையாகவும் இருக்கும். சீன நாட்டிலிருந்து கொண்டு வரப்பட்ட புல் கெண்டை மீன் நீரிலுள்ள தாவரங்களையும், புல் இனங்களையும், பாசிகளையும் விரும்பி உண்ணும். இவை தவிர நாம் அளிக்கும் காய்கறிக் கழிவுகள், மரவள்ளி இலைகள், வாழை இலைகள், மேலுணவு போன்றவற்றையும் விரும்பி உண்ணும். இதன் உணவுப் பழக்கத்தால், இம்மீன் இனம் நீர் நிலைகளில் அபரிதமாக வளருகிற நீர்த்தாவரங்களை கட்டுப்படுத்தவும் வளர்க்கப்படுகிறது. ஓராண்டு வளர்ப்பு காலத்தில் சராசரியாக சுமார் 1 - 1 <big>½</big> கிலோ எடை வரை வளருகிறது. இம்மீன் இனம் நுகர்வோர்களால் விரும்பி உண்ணப்படுகிறது.
# கெண்டை (மீன் குடும்பம்)

## அயல்நாட்டு பெருங்கெண்டை இனங்கள்

### சாதாக் கெண்டை

சாதாக் கெண்டையில் மூன்று வகைகள் உள்ளன. அவற்றுள் *கண்ணாடிக் கெண்டை* சமவெளிப்பகுதிகளில் பெருமளவில் வளர்க்கப்படுகிறது. இம்மீன் தாய்லாந்திலுள்ள பாங்காக்கிலிருந்து, இந்திய நாட்டிற்கு இறக்குமதி செய்யப்பட்டது. சாதாக் கெண்டை உருண்டு திரண்டு அடிவரையும் வெளிறிய மஞ்சள் கலந்த சிவப்பு நிறம் கொண்ட பெரிய செதில்களையும், பருமனான வாய் அமைப்பையும் கொண்டிருக்கும்.  
இம்மீன் குளத்திலுள்ள தாவரங்கள் அடிமட்டத்திலுள்ள கழிவுகள், புழுப்பூச்சிகள், சாணம் போன்றவற்றை விரும்பி உண்ணும் அனைத்துண்ணியாகும். சாதாக் கெண்டை ஒரே ஆண்டில் 1 - 1<big> ½</big> கிலோ எடை வரை வளரும் திறனுடையது.  
இருப்பினும் இதன் வயிறு பெருத்து குடல் பகுதி அதிகமாகக் காணப்படுவதால் இதன் விற்பனை விலை பெரும்பாலும் குறைந்து விடுகிறது. தவிர இம்மீன் உணவைத் தேடி, குளக்கரைகளை சதா குடைந்து சேதப்படுத்துவதால், சில இடங்களில் இம்மீன் விரும்பி வளர்க்கப்படுவதில்லை. இனவிருத்தி/முதிர்ச்சி பெற்ற மீன்கள், தூண்டுதல் இல்லாமல் தாமாகவே குளத்தில் இனப்பெருக்கம் செய்கின்றன.
# கெண்டை (மீன் குடும்பம்)

## காணழகுக் கெண்டைமீன்கள்

உணவுக்காக அல்லாமல், அழகுக்காக வளர்க்கப்படும் மீன்களில் இரண்டு மீன் இனங்கள் முக்கியமாகக் கருதப்படுகின்றன. அவை,  
**1)** தங்கமீன் - *Carassius auratus auratus*  
**2)** கோய் ('錦鯉' - 'nishikigoi') - *Cyprinus carpio carpio*  
பின்வரும் காரணிகளால், இவை அதிகம் பேணப்படுகின்றன.
- அழுக்கு நீரிலும் வாழும் இயல்புடையது
- குறைவான உயிர்வளியிலும் நிலைத்து வாழும் தன்மையுடையது.
- 4 பாகை செல்சியசு குளிர்ச்சியைத் தாங்கும் வலிமையுடையதாக உள்ளது.
# சிதறால் மலைக் கோவில்

**சிதறால் சமணக் கோயில்** (*Chitharal Jain Monuments*) என்பது இந்தியாவில் தமிழ்நாட்டின், கன்னியாகுமரி மாவட்டம் மார்த்தாண்டம் என்னும் ஊரின் அருகில் உள்ள சிதறால் கிராமத்தில் அமைந்துள்ள சமணக் குகைக் கோயில் ஆகும். இதனை உள்ளூர் மக்கள் *சிதறால் குகைக் கோயில்* என்றும், **சிதறால் பகவதியம்மன் கோயில்** என்றும் அழைப்பர்.  
இது சித்தரால் உருவாக்கப்பட்டது என்பதால், "சித்தரால்" மருவி காலப்போக்கில் "சிதரால்" என்றானது.
# சிதறால் மலைக் கோவில்

## அமைவிடம்

இச்சமணக் குகைக் கோயில், கன்னியாகுமரி மாவட்டம், மார்த்தாண்டத்திலிருந்து 6 கிலோ மீட்டர் தொலைவிலும்; கன்னியாகுமரி மாவட்டத் தலைநகரான நாகர்கோவிலிலிருந்து 28 கிலோமீட்டர் தொலைவிலும் உள்ளது.  
இக்கோயில் மேல்புறம் ஊராட்சி ஒன்றியத்தின் வெள்ளாங்கோடு ஊராட்சியில் உள்ள **சிதறால்** கிராமத்தின் மலைப் பகுதியில் உள்ளது. நாகர்கோவிலிலிருந்து 28 கிலோமீட்டர் தொலைவிலும் உள்ளது.
# சிதறால் மலைக் கோவில்

## சமணச் சிற்பங்கள்

சிதறால் மலையில் சமணக் குடைவரைக் கோயில், கிமு முதல் நூற்றாண்டு முதல் கிபி ஆறாம் நூற்றாண்டு வரை நிறுவப்பட்டதாகும்.  
இக்குடைவரைக் கோயிலில் சமண சமயத்தின் மகாவீரர், பார்சுவநாதர் போன்ற தீர்த்தங்கரர்கள் மற்றும் பத்மாவதி தேவதையின் சிற்பங்களைச் சுற்றிலும் யட்சர்கள் மற்றும் யட்சினிகளின் சிற்பங்கள் செதுக்கப்பட்டுள்ளது. தீர்த்தங்கரர்களை வழிபடுவிதமாக அம்பிகை, வித்தியாதரர்களின் சிற்பங்கள் உள்ளது. முதலாம் மகேந்திரவர்ம பல்லவன் (பொ.ஊ. 610-640) காலத்தில், சிதறால் கிராமப் பகுதி, சமணர்களின் செல்வாக்கு செழித்திருந்தது.
பொ.ஊ. 13ஆம் நூற்றாண்டில் இச்சமணக் குடைவரைக் கோயிலில், பகவதியம்மனை பிரதிட்டை செய்து இந்து சமயக் கோயிலாக மாற்றப்பட்டுள்ளதாக கருதப்படுகிறது.  
முன்னர் இக்குடைவரைக் கோயில் சமண சமயத் துறவிகளின் சமயக் கல்விக் கூடமாக விளங்கியதென இங்குள்ள தமிழ் வட்டெழுத்து கல்வெட்டுகள் கூறுகிறது.  
தற்போது இக்குடைவரைக் கோயில் இந்தியத் தொல்லியல் ஆய்வகத்தின் பராமரிப்பில் உள்ளது.
# சிதறால் மலைக் கோவில்

## இதனையும் காண்க

- இந்தியக் குடைவரைக் கோயில்கள்
- இந்தியத் தொல்லியல் துறையின் அருங்காட்சியகங்கள்
# 2013

ஆண்டு **2013** (**MMXIII**) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும். இது கி.பி. 2013ஆம் ஆண்டு என்றும் அழைக்கப்படலாம். மேலும் இது மூன்றாம் ஆயிரவாண்டின் 13ஆம் ஆண்டு மற்றும் 21ஆம் நூற்றாண்டின் 13ஆம் ஆண்டாகும். மேலும் 2010களின் நான்காம் ஆண்டாகும்.
# 2013

## நிகழ்வுகள்

- சனவரி 11 - வடக்கு மாலியில் இசுலாமியத் தீவிரவாதிகளுக்கு எதிராக பிரெஞ்சுப் படையினர் தமது ஐந்து-மாத படை நடவடிக்கையை ஆரம்பித்தனர்.
- பெப்ரவரி 15 - உருசியாவின் மத்திய ஊரல் பகுதியில் செல்யாபின்ஸ்க் நகரில் எரிவிண்மீன் தாக்கியதில் ஏற்பட்ட அதிர்வில் கட்டடங்கள் சேதமடைந்ததில் நானூறுக்கும் அதிகமானோர் காயமடைந்தனர்.
- பெப்ரவரி 28 - திருத்தந்தை பதினாறாம் பெனடிக்ட் பணி துறந்தார்
- மார்ச் 13 - கர்தினால் பிரான்சிசு 266வது திருத்தந்தையாக தேர்த்ந்டுக்கப்பட்டார்.
- மார்ச் 24 - மத்திய ஆப்பிரிக்கக் குடியரசு போராளிகள் தலைநகர் பாங்கியைக் கைப்பற்றியதை அடுத்து அரசுத்தலைவர் பிரான்சுவா பொசிசே காங்கோவிற்கு தப்பி ஓடினார்.
- ஏப்ரல் 15 - 2013 பாஸ்டன் மாரத்தான் குண்டுவெடிப்புக்கள்: அமெரிக்காவின் பாஸ்டன் நகரில் பாஸ்டன் மாரத்தான் நிகழ்வில் குண்டு வெடித்ததில் மூவர் கொல்லப்பட்டனர்.
- ஏப்ரல் 24 - டாக்கா நகரின் சாவார் உள் மாவட்டம் அருகே மாடிக் குடியிருப்புகள் இடிந்து வீழ்ந்ததில் 1,129 பேர் கொல்லப்பட்டனர். 2500 பேர் காயமடைந்தனர்.
- மே 27 - கனடா நாட்டின் பகுதியில் 400 ஆண்டுகளுக்கு முந்தைய பனியில் மூடியிருந்த கடல் பாசித்தாவரம் உயிர்த்தெழுந்தது.
- ஜூன் 14-30 - இந்தியாவின் உத்தராகண்டம், இமாச்சலப் பிரதேசம் மாநிலங்களில் இடம்பெற்ற வெள்ளப்பெருக்கில் 5,700 பேர் கொல்லப்பட்டனர்.
- ஜூலை 1 - குரோவாசியா ஐரோப்பிய ஒன்றியத்தில் 28வது உறுப்பு நாடாக இணைந்து கொண்டது.
- சூலை 3 - எகிப்தின் அரசுத்தலைவர் முகம்மது முர்சி இராணுவப் புரட்சியை அடுத்து பதவி இழந்தார்.
- அக்டோபர் 18 – சவூதி அரேபியா ஐக்கிய நாடுகள் பாதுகாப்பு அவையின் உறுப்பினராக இணைய மறுத்து விட்டது.
: சூறாவளி ஹையான்.]]
- நவம்பர் 8 - பிலிப்பீன்சு, வியட்நாமில் சூறாவளி ஹையான் தாக்கியதில் 6,149 பேர் கொல்லப்பட்டனர்.
- டிசம்பர் 10 - லத்தீன் அமெரிக்க நாடான உருகுவை அந்த நாட்டில் போதைப்பொருட்களை சட்டபூர்வமாக்கியது.
- டிசம்பர் 14 - சீனாவின் சாங் ஈ 3 விண்கலம் நிலாவில் தரையிறங்கியது.
# 2013

## நிகழ்வுகள்

### இலங்கை நிகழ்வுகள்

- சனவரி 8 - சர்ச்சைக்குரிய திவி நெகும சட்டமூலம் இலங்கை நாடாளுமன்றத்தில் மூன்றில் இரண்டு பெரும்பான்மையுடன் நிறைவேறியது.
- சனவரி 11 - இலங்கை மீயுயர் நீதிமன்றத் தலைமை நீதிபதி சிராணி பண்டாரநாயக்காக்கு எதிரான குற்றவியல் பிரேரணை நாடாளுமன்றத்தில் நிறைவேற்றப்பட்டு பதவியில் இருந்து அகற்றப்பட்டார்.
'' அலுவலகம் தாக்கப்பட்டது.]]
முதலாவது வட மாகாண முதலமைச்சர் ஆனார்.]]  
- மார்ச் 21 - இலங்கைக்கு எதிரான தீர்மானம் ஐநா சபையில் 25 / 13 வாக்குகளால் நிறைவேற்றப்பட்டது.
- மார்ச் 26 - இலங்கை வானொலிக்கூடான தனது சேவைகளை பிபிசி நிறுத்துவதாக அறிவித்தது.
- ஏப்ரல் 3 - கிளிநொச்சியில் உள்ள உதயன் பத்திரிகைப் பணிமனை தாக்கப்பட்டது. பலர் காயமடைந்தனர்.
- ஏப்ரல் 13 - யாழ்ப்பாணம் உதயன் பத்திரிகை நிறுவனம் தாக்கப்பட்டது. அச்சியந்திரம் தீக்கிரையாக்கப்பட்டது.
- மே 12 - மகாசென் சூறாவளி வடக்கு இலங்கையைத் தாக்கியதில் பெரு வெள்ளப்பெருக்கு ஏற்பட்டது. 7 பேர் கொல்லப்படனர், 3,881 பேர் இடம்பெயர்ந்தனர்.
- சூலை 5 - திருகோணமலை மாணவர்கள் படுகொலை, 2006: 5 மாணவர்கள் படுகொலை தொடர்பில் 12 படையினர் கைது செய்யப்பட்டனர்.
- ஆகத்து 25 - ஐநா மனித உரிமை ஆணையர் நவநீதம் பிள்ளை தமது 7 நாள் இலங்கைப் பயணத்தை ஆரம்பித்தார்.
- செப்டம்பர் 14 - இலங்கையில் வடக்குப் பகுதி தொடருந்து சேவை ஓமந்தை முதல் கிளிநொச்சி வரை நீடிக்கப்பட்டது.
- செப்டம்பர் 21 - இலங்கை மாகாண சபைத் தேர்தல்கள், 2013: தமிழ்த் தேசியக் கூட்டமைப்பு வட மாகாண சபையைக் கைப்பற்றியது.
- அக்டோபர் 3 - பிரபாகரனின் புதுக்குடியிருப்பு வீடு படையினரால் தகர்க்கப்பட்டது.
- அக்டோபர் 7 - இலங்கை மாகாண சபைத் தேர்தல்கள், 2013: க. வி. விக்னேஸ்வரன் வடமாகாண முதலமைச்சராக அதிபர் மகிந்த ராசபக்ச முன்னிலையில் பதவியேற்ரார்.
- அக்டோபர் 27 - இ-03 அதிவேக நெடுஞ்சாலை திறக்கப்பட்டது.
- அக்டோபர் 31 - இலங்கைப் படையினரால் கொல்லப்பட்ட இசைப்பிரியா தொடர்பான பல மூல ஆவணங்களை சேனல் 4 வெளியிட்டது.
- நவம்பர் 15 - பொதுநலவாய அரசுத் தலைவர்களின் மாநாடு 2013 கொழும்பில் ஆரம்பமானது. இந்திய, கனேடிய, மொரீசியசுப் பிரதமர்கள் பங்குபற்றவில்லை.
- நவம்பர் 15 - பிரித்தானியப் பிரதமர் டேவிட் கேமரன் யாழ்ப்பாணம் சென்றார். இலங்கை விடுதலை பெற்ற பின்னர் யாழ்ப்பாணம் சென்ற முதலாவது வெளிநாட்டுத் தலைவர் இவராவார்.
- டிசம்பர் 20 - மன்னார் திருக்கேதீச்சரம் கோவிலுக்கு அருகில் பெரும் மனிதப் புதைகுழி கண்டுபிடிக்கப்பட்டது.
- டிசம்பர் 29 - கனடா நாடாளுமன்ற உறுப்பினர் ராதிகா சிற்சபேசன் யாழ்ப்பாணத்திற்கு தனிப்பட்ட பயணம் மேற்கொண்டு, அங்குள்ள நலன்புரி நிலையங்களைப் பார்வையிட்டார்.
# 2013

## இறப்புகள்

- சனவரி 12- -கை டி அல்விஸ், இலங்கைத் துடுப்பாட்ட வீரர் (பி. 1959)
- சனவரி 21 - எம். எஸ். உதயமூர்த்தி, எழுத்தாளர்
- பெப்ரவரி 9 - அஃப்சல் குரு, இந்தியத் தீவிரவாதி
- மார்ச் 5 - ராஜசுலோசனா, நடிகை (பி. 1935)
- மார்ச் 5 - ம. பார்வதிநாதசிவம், ஈழத்துப் புலவர் (பி. 1936)
- மார்ச் 5 - ஊகோ சாவெசு, வெனிசுவேலா அரசுத்தலைவர் (பி. 1954)
- மார்ச் 20 - சில்லூர் இரகுமான், வங்காளதேச அரசுத்தலைவர் (பி. 1929)
- ஏப்ரல் 8 - மார்கரெட் தாட்சர், பிரித்தானியப் பிரதமர் (பி. 1925)
- ஏப்ரல் 10 - ராபர்ட் எட்வர்ட்சு, நோபல் பரிசு பெற்ற பிரித்தானிய மருத்துவர் (பி. 1925)
- ஏப்ரல் 14 - பி. பி. ஸ்ரீனிவாஸ், பின்னணிப் பாடகர் (பி. 1930)
- ஏப்ரல் 17 - டி. கே. ராமமூர்த்தி, இசையமைப்பாளர் (பி. 1922)
- ஏப்ரல் 22 - லால்குடி ஜெயராமன், வயலின் இசைக்கலைஞர் (பி. 1930)
- மே 25 - டி. எம். சௌந்தரராஜன், பின்னணிப் பாடகர் (பி. 1923)
- மே 29 - ஜயலத் ஜயவர்தன, இலங்கை அரசியல்வாதி (பி. 1953)
- சூன் 9 - கே. டி. பிரான்சிஸ், இலங்கைத் துடுப்பாட்ட நடுவர் (பி. 1939).
- சூலை 2 - டக்லஸ் எங்கல்பர்ட், அமெரிகக் கண்டுபிடிப்பாளர் (பி. 1925)
- சூலை 12 - அமர் கோ. போசு, அமெரிக்கத் தொழிலதிபர் (பி. 1929)
- சூலை 15 - எம். கே. ஆத்மநாதன், திரைப்பட இசையமைப்பாளர்
- சூலை 18 - வாலி, கவிஞர் (பி. 1931)
- ஆகத்து 15 - செல்லையா பொன்னத்துரை, இலங்கைத் துடுப்பாட்ட நடுவர் (பி. 1935).
- செப்டம்பர் 2 - ரொனால்ட் கோஸ், நோபல் பரிசு பெற்ற பிரித்தானியப் பொருளியலாளர் (பி. 1910)
- அக்டோபர் 1 - டாம் கிளான்சி, அமெரிக்க எழுத்தாளர் (பி. 1947)
- அக்டோபர் 4 - வோ இங்குயென் கியாப், வியட்நாமிய ஜெனரல் (பி. 1911)
- நவம்பர் 17 - டோரிஸ் லெசிங், நோபல் பரிசு பெற்ற பிரித்தானிய எழுத்தாளர் (பி. 1919)
- நவம்பர் 19 - பிரடெரிக் சேனர், நோபல் பரிசு பெற்ற பிரித்தானிய வேதியியலாளர் (பி. 1918)
- டிசம்பர் 5 - நெல்சன் மண்டேலா, தென்னாப்பிரிக்கக் கறுப்பினத் தலைவர் (பி. 1918)
- நவம்பர் 10 - புஷ்பா தங்கதுரை, எழுத்தாளர் (பி. 1931]])
- டிசம்பர் 14 - பீட்டர் ஓ டூல், பிரித்தானிய ஐரிய நடிகர் (பி. 1932)
- நவம்பர் 29 - பாலகுமாரன் மகாதேவா, இலங்கை முன்னாள் அரச அதிகாரி (பி. 1921)
- டிசம்பர் 19 - டேவிட் ராஜேந்திரன், ஈழத்து நாடக நடிகர் (பி. 1945)
- டிசம்பர் 23 - மிக்கைல் கலாசுனிக்கோவ், உருசிய கண்டுபிடிப்பாளர் (பி. 1919)
- டிசம்பர் 30 - கோ. நம்மாழ்வார், இயற்கை ஆர்வலர் (பி. 1938)
# கவுசவே குடா

**கவுசவே குடா** (Causeway Bay) என்பது ஹொங்கொங்கில் வளர்ச்சி மிக்க ஒரு பகுதியாகும். எண்ணற்ற உயர் கட்டடங்களையும், வானளாவிகள் பலவற்றையும் கொண்ட பகுதியாகும். இப்பகுதி ஹொங்கொங் தீவின் வடக்கு கடலோரம் வஞ்சாய் மாவட்டம் மற்றும் கிழக்கு மாவட்டம் பகுதிகளை உள்ளடக்கியதாக அமைந்துள்ளது. இந்த பகுதியின் நிலங்களின் குத்தகை விலை உலகில் அதிகமான விலைக்கொண்ட பகுதிகளான லண்டனில் உள்ள சுலோன் வீதி மற்றும் நியூ யோர்க் நகரில் உள்ள ஐந்தாம் ஒழுங்கை போன்ற இடங்களின் குத்தகை விலைக்கு சமமானதாகும்.  
இந்த கவுசவே குடா எனும் பெயர், கவுசவே குடா நகரின் பெயராகவே உள்ளது. இந்த கவுசவே குடா நகர் பகுதி விக்டோரியா பூங்கா, ஹொங்கொங் அரச படகுக் கூடலகம் உட்பட பல சிறப்புமிக்க இடங்களை உள்ளடக்கியதாகும். மக்கள் இரவு பகல் வேறுபாடு இல்லாமல் 24 மணித்தியாளமும் சனநெருக்கம் காணப்படும் ஒரு பகுதியாகும். இப்பகுதிகளில் உள்ள உணவகங்கள், உல்லாச ஊடலங்கள், கூடலங்கல் இரவு பகலாக திறந்தே இருப்பவைகளாகும். இரவு நேரங்களில் பன்னாட்டு பாலியல் பணிப்பெண்களும் உலாவும் ஒரு பகுதியாகும். எண்ணற்ற உல்லாசகங்களும் இப்பகுதியில் உள்ளன.
# 2014

**2014** ஆம் ஆண்டு (MMXIV) கிரிகோரியன் நாட்காட்டியின் படி புதன் கிழமையில் தொடங்கிய ஒரு சாதாரண ஆண்டு ஆகும். இது கிபி 2014 என்றும் அழைக்கப்படுகிறது. இது மூன்றாம் ஆயிரவாண்டின் 14ஆம் ஆண்டும், 21ஆம் நூற்றாண்டின் 14ஆம் ஆண்டும், 2010களின் ஐந்தாம் ஆண்டும் ஆகும்.  
ஐக்கிய நாடுகள் அவை 2014 ஆம் ஆண்டை குடும்ப வேளாண்மை மற்றும் படிகவியல் ஆண்டாக அறிவித்தது.
# 2014

## நிகழ்வுகள்

### சனவரி 2014

- சனவரி 1 - யூரோ வலயத்தின் 18வது உறுப்பு நாடாக லாத்வியா இணைந்தது.
- ஜனவரி 30 - மகேந்திரகிரியில் அமைந்துள்ள திரவ உந்து மையம் தன்னாட்சி உரிமை பெற்றது.
# 2014

## நிகழ்வுகள்

### பெப்ரவரி 2014

- பெப்ரவரி 1 - மும்பை மோனோரயில் திட்டம் ஆரம்பமானது.
- பெப்ரவரி 1 - இந்தோனேசியாவின் சினாபுங் எரிமலை வெடித்ததில் 14 பேர் கொல்லப்பட்டனர்.
- பெப்ரவரி 3 - உலகில் மிக வயதான பெரும் பூநாரை தனது 83 ஆவது வயதில் ஆத்திரேலியாவின் அடிலெயிட் நகரில் இறந்தது.
- பெப்ரவரி 4 - எகிப்தின் தெற்கே எத்ஃபூ என்ற பண்டைய குடியேற்றப் பகுதியில் 4,600 ஆண்டு காலப் பழமையான படிப் பிரமிது ஒன்றை தொல்லியலாளர்கள் கண்டுபிடித்துள்ளனர்.
- பெப்ரவரி 4 - ஸ்கொட்லாந்து நாடாளுமன்றம் ஒருபால் திருமணத்தை சட்டபூர்வமாக்கியது.
- பெப்ரவரி 6 - ஆத்திரேலியாவில் புதிய இன இராட்சத சொறிமுட்டை கண்டுபிடிக்கப்பட்டது.
- பெப்ரவரி 7 - 23 - 2014 குளிர்கால ஒலிம்பிக் விளையாட்டுப் போட்டிகள் உருசியாவின் சோச்சி நகரில் இடம்பெற்றன.
- பெப்ரவரி 7 - கிலாலம் மொழி பேசும் கடைசி அமெரிக்க பழங்குடி இனத்தவர் இறந்தார்.
- பெப்ரவரி 9 - மிகப் பழமையானதாகக் கருதப்படும் எஸ்.எம்.எஸ்.எஸ் ஜெ031300.36-670839.3 என்ற விண்மீன் 13.6 பில்லியன் ஆண்டுகள் வயதுடையது என ஆத்திரேலிய அறிவியலாளர்கள் கணக்கிட்டுள்ளனர்.
- பெப்ரவரி 9 - ஆபிரிக்காவிற்கு வெளியே சுமார் 8 லட்சம் ஆண்டுகளுக்கு முன் வாழ்ந்த மனிதனின் கால்தடங்கள் கண்டுபிடிக்கப்பட்டன.
- பெப்ரவரி 11 - அல்ஜீரியா ராணுவத்துக்குச் சொந்தமான விமானம் ஒன்று திடீரென விபத்துக்குள்ளாகி விழுந்து நொறுங்கியதில் 103 பேர் கொல்லப்பட்டனர்.*பெப்ரவரி 13 - இந்தோனேசியாவின் ஜாவாத் தீவில் கெலூட் எரிமலை வெடித்தது.
- பெப்ரவரி 13 - வதையா இறப்பை 18 வயதிற்குட்பட்டோருக்கும் நீடிக்க பெல்ஜியம் சட்டம் கொண்டு வந்தது.
- பெப்ரவரி 14 - ஜன் லோக்பால் மசோதாவை நிறைவேற்ற முடியாததால், டெல்லி முதல்வர் பதவியை அரவிந்த் கேஜ்ரிவால் துறந்தார்.
- பெப்ரவரி 16 - நேபாள விமானம் ஒன்று அர்காகாஞ்சி மாவட்டத்தில் விபத்துக்குள்ளாகியதில் அதில் பயணம் செய்த அனைத்து 18 பேரும் கொல்லப்பட்டனர்.
- பெப்ரவரி 17 - 200 ஈஎம்26 என்ற பெரும் சிறுகோள் ஒன்று பூமிக்கு எவ்விதப் பாதிப்பும் இன்றித் தாண்டிச் சென்றது.
- பெப்ரவரி 18 - இராஜிவ் காந்தி கொலை வழக்கு: முன்னாள் இந்தியப் பிரதமர் இராஜீவ் காந்தி படுகொலை செய்யப்பட்ட வழக்கில் முருகன், சாந்தன், பேரறிவாளன் ஆகியோருக்கு விதிக்கப்பட்ட தூக்குத் தண்டனையை ஆயுள் தண்டனையாக உச்ச நீதிமன்றம் குறைத்தது.
- பெப்ரவரி 18 - தெலுங்கானா என்ற தனி மாநிலத்தை உருவாக்க வகை செய்யும் ஆந்திர மறுசீரமைப்பு மசோதா இந்திய நாடாளுமன்றத்தில் நிறைவேற்றப்பட்டது.
- பெப்ரவரி 22 - உக்ரைனில் அரசுத்தலைவர் விக்டர் யானுக்கோவிச் பதவியில் இருந்து அகற்றப்பட்டார். அலெக்சாந்தர் துர்ச்சீனொவ் புதிய இடைக்காலத் தலவரானார்.
- பெப்ரவரி 24 - மேற்கு ஆஸ்திரேலியாவில் கண்டுபிடிக்கப்பட்ட 4.4 பில்லியன் ஆண்டுகள் பழைமையான படிகம் பூமியின் மிகப்பழமையான மேலோடு என அறிவிக்கப்பட்டுள்ளது.
- பெப்ரவரி 27 - கெப்லர் (விண்கலம்) புதிதாக 715 கோள்களைக் கண்டுபிடித்தது.